3. ลักษณะการประกอบธุรกิจ

3.1 การเปลี่ยนแปลงและพัฒนาการที่สำคัญ

การประกอบธุรกิจในปีที่ผ่านมา

บริษัทฯ ได้ดำเนินการด้านแหล่งท่องเที่ยวที่ให้ความสุข สนุกสนาน และความบันเทิงที่มีมาตรฐาน
สากล เหมาะสำหรับนักท่องเที่ยว ทุกชาติ ทุกภาษา ทุกเพศ และทุกวัย
ในแต่ละปีได้มีการเปลี่ยนแปลงรูปแบบ การให้บริการจากเดิมอยู่บ้าง เช่น มีการปรับปรุงด้านสถานที่
การจัดหาสัตว์ที่หายากเพิ่มเติม และการพัฒนาการแสดง ให้เป็นที่ประทับใจแก่ผู้เข้าชมมากขึ้น
และในโอกาสของการดำเนินกิจการครบรอบปีที่ 20 ในปี 2550 บริษัทฯ
ได้จัดสร้างกิจกรรมบันเทิงขึ้นใหม่ เพื่อให้เป็นที่ตื่นตาตื่นใจแก่ผู้เข้าชมทุกเพศ ทุกวัย
รวมทั้งการจัดหาสัตว์ที่หายากมาแสดงให้ชมรวมประมาณ 40 รายการ เช่น สร้างที่อยู่ของสัตว์เล็กๆ
ชื่อ มินิเวิลด์ การให้อาหารยีราฟ ซึ่งเป็นระเบียงยื่นเข้าไปในสวนสัตว์เปิด
เพื่อป้อนอาหารฝูงยีราฟและม้าลาย การจัดให้มีบ่อและกรงเลี้ยงสัตว์ต่างๆ เพิ่มขึ้น เช่น วอลรัส
แมวน้ำ ลิงแมนดริว และฮิปโปแคระ เป็นต้น

พิบัติภัยสึนามิในปลายปี 2547 ได้ส่งผลกระทบต่อการท่องเที่ยวของประเทศ ทำให้นักท่องเที่ยว
เดินทางเข้าประเทศลดลง
และแม้ว่าการเกิดพิบัติภัยดังกล่าวจะเกิดขึ้นแต่เฉพาะภาคใต้ของประเทศในแถบชายฝั่งทะเลอันดามันเท่านั้น
แต่ก็ได้ส่งผลให้รายได้ของบริษัทฯ และบริษัทย่อยลดลงอย่างมาก ทำให้สภาพคล่องทางการเงินลดลง
บริษัทฯ จึงมิได้ชำระคืนเงินต้นและดอกเบี้ยตามสัญญาการปรับโครงสร้างหนี้ตั้งแต่ปลายปี 2547
เป็นต้นมา เมื่อวันที่ 22 กันยายน 2549 ธนาคารผู้เป็นเจ้าหนี้จึงได้ฟ้องบริษัทฯ
ในเรื่องการผิดสัญญากู้เบิกเกินบัญชี สัญญากู้ยืม และบังคับจำนอง รวมทุนทรัพย์ทั้งสิ้น 2,356.55
ล้านบาท ซึ่งเป็นเงินกู้ยืมที่บริษัทฯ ได้กู้มาในระหว่างปี 2539-2540
โดยได้จดจำนองที่ดินของบริษัทฯ จำนวน 445-2-18 ไร่
รวมทั้งสิ่งปลูกสร้างที่มีอยู่และจะมีขึ้นในอนาคตเป็นหลักทรัพย์ค้ำประกัน

เมื่อวันที่ 24 มิถุนายน 2552 ศาลชั้นต้นพิพากษาให้บริษัทฯ แพ้คดี และให้บริษัทฯ ชำระหนี้จำนวน
1,987.62 ล้านบาท พร้อมดอกเบี้ยในอัตราร้อยละ 10.5 ต่อปี ของเงินต้นจำนวน 1,405.0
ล้านบาท นับตั้งแต่วันที่ 19 มกราคม 2548 และให้ชำระอีกจำนวน 14.28 ล้านบาท
พร้อมดอกเบี้ยในอัตราร้อยละ 10.5 ต่อปีของต้นเงินดังกล่าว นับตั้งแต่วันที่ 28 มีนาคม 2549
ซึ่งบริษัทฯ ได้อุทธรณ์คำพิพากษา และเมื่อวันที่ 2 เมษายน 2553 บริษัทฯ
ถูกฟ้องล้มละลายจากธนาคารดังกล่าว

ต่อมาเมื่อวันที่ 28 มิถุนายน 2553 ธนาคารผู้เป็นโจทก์และบริษัทฯ
ได้ทำบันทึกข้อตกลงผ่อนผันการชำระหนี้ โดยธนาคารผู้เป็นโจทก์ให้บริษัทฯ
ชำระหนี้เงินต้นคงค้างเป็นจำนวนเงิน 950 ล้านบาท ให้เสร็จสิ้นภายในวันที่ 29 มิถุนายน 2553

เมื่อวันที่ 29 มิถุนายน 2553 บริษัทฯ
ได้รับเงินกู้ยืมระยะยาวจากธนาคารพาณิชย์ในประเทศแห่งหนึ่ง
แล้วนำไปชำระหนี้ปิดบัญชีตามสัญญาปรับโครงสร้างหนี้จำนวน 950 ล้านบาท
แก่ธนาคารพาณิชย์ผู้เป็นโจทก์และไถ่ถอนหลักประกันทั้งหมดแล้ว
โดยธนาคารได้ปลดหนี้เงินต้นค้างชำระในส่วนที่เหลือและดอกเบี้ยค้างชำระทั้งจำนวน
และในวันเดียวกันธนาคารผู้เป็นโจทก์ได้ถอนฟ้องต่อศาลล้มละลายกลางโดยไม่ประสงค์ที่จะดำเนินคดีกับบริษัทฯ
อีกต่อไป และบริษัทฯ ได้ดำเนินการถอนอุทธรณ์คดีดังกล่าวต่อศาลอุทธรณ์เช่นกัน

เมื่อวันที่ 13 มีนาคม 2550
ตลาดหลักทรัพย์แห่งประเทศไทยได้ประกาศให้หลักทรัพย์จดทะเบียนของบริษัทฯ
เข้าข่ายอาจถูกเพิกถอน พร้อมทั้งขึ้นเครื่องหมาย NC (Non-Compliance) และ SP
(Suspension) ห้ามซื้อขายหลักทรัพย์ของบริษัทฯ ตั้งแต่วันที่ 14 มีนาคม 2550 จนถึงวันที่ 12
เมษายน 2550 เพื่อให้บริษัทฯ
พิจารณาทางเลือกที่จะทำการฟื้นฟูกิจการหรือจะขอเพิกถอนการเป็นหลักทรัพย์จดทะเบียน
ซึ่งต่อมาที่ประชุมคณะกรรมการของบริษัทฯ ครั้งที่ 4/2550 เมื่อวันที่ 28 มีนาคม 2550
ได้มีมติให้บริษัทฯ แก้ไขเหตุแห่งการเพิกถอนจากการเป็นหลักทรัพย์จดทะเบียน
โดยการจัดทำแผนฟื้นฟูกิจการเสนอขออนุมัติจากที่ประชุมผู้ถือหุ้นและได้รายงานทางเลือก
ที่จะทำการฟื้นฟูกิจการต่อที่ประชุมสามัญผู้ถือหุ้นประจำปี 2550 เมื่อวันที่ 26 เมษายน 2550
ซึ่งตลาดหลักทรัพย์ฯ ได้ให้เวลา 2 ปีในการฟื้นฟูกิจการ

ต่อมาเมื่อวันที่ 18 พฤษภาคม 2552 บริษัทฯ ได้นำส่งงบการเงินงวดไตรมาสที่ 1 สิ้นสุดวันที่ 31
มีนาคม 2552 ที่ผ่านการสอบทานของผู้สอบบัญชี
ซึ่งเป็นงบการเงินที่มีกำหนดส่งล่าสุดหลังวันครบกำหนดเวลา 2 ปี ที่กล่าวถึงในวรรคก่อน แต่บริษัทฯ
ก็ยังไม่สามารถดำเนินการให้พ้นเหตุดังกล่าว
โดยปรากฏส่วนของผู้ถือหุ้นหลังการปรับปรุงมีค่าน้อยกว่าศูนย์และมีขาดทุนสุทธิจากการดำเนินงาน
ตลาดหลักทรัพย์ฯ จึงถอนชื่อหลักทรัพย์

ของบริษัทฯ ออกจากกระดานซื้อขายและย้ายไปยังกลุ่ม NPG (Non-Performing Group)
ตั้งแต่วันที่ 4 มิถุนายน 2552 เป็นต้นไป หากแต่บริษัทฯ
ยังคงมีสถานะเป็นบริษัทจดทะเบียนและมีหน้าที่ที่จะต้องปฏิบัติตามข้อกำหนดของตลาดหลักทรัพย์ฯ
ทุกประการ ถ้าเมื่อใดบริษัทฯ สามารถแก้ไขให้พ้นเหตุดังกล่าวได้ตามหลักเกณฑ์ที่ตลาดหลักทรัพย์ฯ
กำหนด ตลาดหลักทรัพย์ฯ ก็จะพิจารณาย้ายหลักทรัพย์ของบริษัทฯ ให้กลับไปซื้อขายในหมวดปกติได้

3.2 การประกอบธุรกิจของบริษัทฯ และบริษัทย่อย

บริษัท ซาฟารีเวิลด์ จำกัด (มหาชน)
เป็นแหล่งท่องเที่ยวพักผ่อนหย่อนใจที่มีบริการครบถ้วนและสมบูรณ์แบบ
ตามมาตรฐานสากลที่ให้ความสุข ความสนุกสนาน ความบันเทิง และความรู้แก่ผู้เข้าชมทุกเพศ ทุกวัย
ทุกชาติ ทุกภาษา และในทุกฤดูกาล โดยจัดให้มีสวนสัตว์น้ำ สวนนก สวนสัตว์เปิด
และการแสดงของสัตว์ประเภทต่างๆ อีกทั้งการแสดงพิเศษที่มีชื่อเสียงและเป็นที่นิยมในต่างประเทศ
ที่นำมาปรับปรุงและดัดแปลงให้เหมาะสมกับกลุ่มลูกค้าเป้าหมายของบริษัทฯ
นอกจากนี้ซาฟารีเวิลด์ยังได้เพาะขยายและส่งเสริมการอนุรักษ์พันธุ์สัตว์และพันธุ์ไม้
เพื่อส่งเสริมการศึกษา
และเผยแพร่วิชาการเกี่ยวกับสัตว์และพันธุ์ไม้แก่เยาวชนและประชาชนทั่วไปอีกด้วย

การดำเนินกิจการสวนสัตว์ของบริษัทฯ อยู่ภายใต้พระราชบัญญัติสงวนและคุ้มครองสัตว์ป่า พ.ศ.
2535 ซึ่งบริษัทฯ ได้รับใบอนุญาตให้จัดตั้งและดำเนินกิจการสวนสัตว์สาธารณะ
โดยกรมอุทยานแห่งชาติสัตว์ป่าและพันธุ์พืช และกรมประมง
กระทรวงทรัพยากรธรรมชาติและสิ่งแวดล้อม

บริษัท ภูเก็ตแฟนตาซี จำกัด (มหาชน) ซึ่งเป็นบริษัทย่อยได้ดำเนินธุรกิจเป็นแหล่งบันเทิงขนาดใหญ่
ที่ได้มาตรฐานระดับสากล ณ หาดกมลา อำเภอกะทู้ จังหวัดภูเก็ต
ซึ่งเป็นจังหวัดที่มีศักยภาพสูงในการที่จะชักจูงนักท่องเที่ยวชาวไทยและชาวต่างประเทศให้เดินทางไปท่องเที่ยว
เพราะจังหวัดภูเก็ตได้รักษาสภาพของชายหาด เกาะและแหล่งท่องเที่ยวตามธรรมชาติไว้เป็นอย่างดี
และจากสถิติการท่องเที่ยวแห่งประเทศไทย
จำนวนนักท่องเที่ยวที่เดินทางเข้าสู่ภูเก็ตได้เพิ่มอย่างรวดเร็วมาโดยตลอด
นอกจากแหล่งท่องเที่ยวตามธรรมชาติแล้ว
จังหวัดภูเก็ตไม่มีแหล่งท่องเที่ยวเพื่อความบันเทิงอื่นที่จะสามารถรองรับนักท่องเที่ยวที่มีจำนวนเพิ่มขึ้นได้
บมจ.ซาฟารีเวิลด์จึงได้

จดทะเบียนก่อตั้งบริษัท ภูเก็ตแฟนตาซี จำกัด ขึ้นเมื่อวันที่ 21 มิถุนายน 2539
เพื่อดำเนินธุรกิจความบันเทิงในด้านการแสดง
โดยมีแนวทางในการดำเนินงานที่จะเสนอบริการความบันเทิงในเวลากลางคืนควบคู่ไปกับบริการอาหารเย็น
เช่นเดียวกับที่ปรากฏตามเมืองใหญ่ๆ ในต่างประเทศ
และเพื่อให้เป็นแหล่งบันเทิงที่มีเอกลักษณ์เฉพาะและได้มาตรฐานสากลที่นักท่องเที่ยวทุกเพศ ทุกวัย
สามารถจะเข้าชมได้
ภูเก็ตแฟนตาซีจึงได้นำเอาศิลปะและวัฒนธรรมไทยมาประยุกต์กับเทคโนโลยีของแสง สี เสียง
และเทคนิคการแสดงอันทันสมัย
ตลอดจนได้นำเอาช้างซึ่งถือว่าเป็นสัตว์ที่เป็นสัญลักษณ์ของประเทศและสัตว์อื่นๆ เช่น เสือ และนก
เป็นต้น มาประกอบในการแสดง
ทั้งนี้เพื่อให้ผู้เข้าชมมีความตื่นเต้นและประทับใจกับความตระการตาของฉากและการแสดงที่ยิ่งใหญ่มีความสุข
และสนุกสนาน ที่ได้มาท่องเที่ยวในสถานที่ที่ได้จัดสร้างตามมาตรฐานระดับสากล

3.3 โครงสร้างรายได้

+----------------+----------+------+------+---+------+---+------+---+
| สาย            | ดำเ      | %    | ปี    |   | ปี    |   | ปี    |   |
| ผลิตภัณฑ์/กลุ่มธุรกิจ | นินการโดย |      | 2553 |   | 2552 |   | 2551 |   |
+----------------+----------+------+------+---+------+---+------+---+
|                |          | การ  | ร    | % | ร    | % | ร    | % |
|                |          | ถือหุ้น | ายได้ |   | ายได้ |   | ายได้ |   |
|                |          | ของบ |      |   |      |   |      |   |
|                |          | ริษัทฯ | (ล้าน |   | (ล้าน |   | (ล้าน |   |
|                |          |      | บาท) |   | บาท) |   | บาท) |   |
+----------------+----------+------+------+---+------+---+------+---+
| ท่องเ           | บมจ.     | -    | 51   | 3 | 43   | 4 | 53   | 4 |
| ที่ยวและสันทนาการ | ซ        |      | 9.51 | 7 | 5.32 | 0 | 3.67 | 0 |
|                | าฟารีเวิลด์ |      |      | . |      | . |      | . |
|                |          |      |      | 3 |      | 7 |      | 7 |
+----------------+----------+------+------+---+------+---+------+---+
| (สวนสัตว์เปิด     |          |      |      |   |      |   |      |   |
| และการแสดง)    |          |      |      |   |      |   |      |   |
+----------------+----------+------+------+---+------+---+------+---+
| ท่องเ           | บมจ.     | 9    | 87   | 6 | 71   | 5 | 77   | 5 |
| ที่ยวและสันทนาการ | ภูเ       | 9.95 | 3.95 | 2 | 8.29 | 9 | 7.38 | 9 |
|                | ก็ตแฟนตาซี |      |      | . |      | . |      | . |
|                |          |      |      | 7 |      | 3 |      | 3 |
+----------------+----------+------+------+---+------+---+------+---+
| (การ           |          |      |      |   |      |   |      |   |
| แสดงในโรงละคร) |          |      |      |   |      |   |      |   |
+----------------+----------+------+------+---+------+---+------+---+
| รวม            |          |      | 1,39 | 1 | 1,15 | 1 | 1,31 | 1 |
|                |          |      | 3.46 | 0 | 3.61 | 0 | 1.05 | 0 |
|                |          |      |      | 0 |      | 0 |      | 0 |
|                |          |      |      | . |      | . |      | . |
|                |          |      |      | 0 |      | 0 |      | 0 |
+----------------+----------+------+------+---+------+---+------+---+